A **Super League** é o torneo mais importante de Europa de rugby a 13 (*rugby league* en inglés). O campionato naceu en 1995 como sucesor do antigo *Rugby Football League Championship* (a liga inglesa de rugby a 13) coa intención de ser un torneo continental, espallándose por outros países fóra de Inglaterra. Actualmente o torneo está composto por 14 equipos, 12 ingleses, 1 francés e 1 galés.

A Super League é a principal competicións de rugby a 13 a nivel de clubs no hemisferio norte, e o campión compite cada ano co campión da NRL (liga de Australia e Nova Zelandia) no World Club Challenge (título semellante á antiga Copa Intercontinental de fútbol).

Dende 2011 a liga pode seguirse en España na canle Sportmanía. O actual campión é o equipo Leeds Rhinos, que venceu o 8 de outubro a St Helens por 32-16 diante de 69.000 seareiros que enchían Old Trafford, acadando dese xeito o seu 5º título. St Helens, que tamén ten 5 títulos no seu palmarés, ven de acadar 5 subcampionatos seguidos dende 2007 ata 2011.

Formato
-------

Cada tempada comeza en febreiro e remata en outubro. Está composta por 27 xornadas. Cada equipo xoga 13 encontros como local na súa casa, 13 encontros como visitante, e finalmente unha xornada mais, no chamado *Magic Weekend* (fin de semana máxico), no cal o Millennium Stadium de Cardiff acolle 7 encontros en 2 días. Dende 1998, trala tempada regular dispútanse os *play offs* polo título, cos 8 primeiros equipos da táboa. A gran final do torneo Super League dispútase cada ano no estadio Old Trafford de Manchester, sendo un dos eventos deportivos máis populares e máis vistos pola televisión cada ano en Inglaterra.

Cando remata a tempada regular, antes de que comecen as eliminatorias polo título, a liga publica a lista dos 13 xogadores elixidos no *Super League Dream Team*, un premio que recoñece ó mellor xogador da tempada en cada unha das 13 posicións do campo.

Equipos
-------

A maioría dos equipos da Super League pertencen á zona norte de Inglaterra onde naceu o rugby league no século XIX, entre as cidades de Liverpool, Manchester, Leeds e Hull. Fora desa rexión hai 2 equipos, 1 en Londres e 1 no sur de Francia. 

| Equipo | Cidade | Fundación | Estadio | Capacidade | Títulos | En 2011 |
| --- | --- | --- | --- | --- | --- | --- |
| Yorkshire **Bradford Bulls** | Inglaterra Bradford | 1907 | Odsal Stadium | 27,491 | **6** | 10º |
| Yorkshire **Castleford Tigers** | Inglaterra Castleford | 1926 | Probiz Coliseum | 11,750 | **-** | 9º |
| Pireneos Orientais **Catalans Dragons** | Francia Perpiñán | 1935 | Stade Gilbert Brutus | 13,000 | **-** | 6º - ¼ final |
| Yorkshire **Huddersfield Giants** | Inglaterra Huddersfield | 1864 | Galpharm Stadium | 24,500 | **7** | 4º - ¼ final |
| Yorkshire **Hull FC** | Inglaterra Hull | 1865 | KC Stadium | 25,404 | **6** | 8º - ¼ final |
| Yorkshire **Hull Kingston Rovers** | Inglaterra Hull | 1882 | Craven Park | 10,000 | **5** | 7º - ¼ final |
| Yorkshire **Leeds Rhinos** | Inglaterra Leeds | 1864 | Headingley Stadium | 20,500 | **8** | 5º - **Campión** |
| Middlesex **London Broncos** | Inglaterra Londres | 1980 | Twickenham Stoop | 14,816 | **0** | 12º |
| Lancashire **Salford City Reds** | Inglaterra Salford | 1873 | The Willows | 11,363 | **6** | 11º |
| Lancashire **St Helens** | Inglaterra St Helens | 1873 | Knowsley Road | 17,350 | **12** | 3º - Finalista |
| Yorkshire **Wakefield Trinity Wildcats** | Inglaterra Wakefield | 1873 | Belle Vue | 12,000 | **2** | 13º |
| Lancashire **Warrington Wolves**  | Inglaterra Warrington | 1879 | Halliwell Jones Stadium | 13,024 | **3** | **1º** - ½ final |
| Lancashire **Widnes Vikings**  | Inglaterra Widnes | 1875 | Stobart Stadium | 11,500 | **3** | *Ascenso* |
| Lancashire **Wigan Warriors** | Inglaterra Wigan | 1872 | DW Stadium | 24,135 | **19** | 2º - ½ final |

* O total de títulos indica o número de veces que cada equipo saíu campión tanto na actual *Super League* como no anterior *RFL Championship* dende 1896.

Map of areas where super league teams operate.

Catalans

Broncos

Vikings

St. Helens

Warrington

Wigan

Salford

Hull F.C

Hull KR

Castleford

Leeds

Wakefield

Bradford

Huddersfield

Campións dende 1996
-------------------

* St Helens **(5)** = 1996, 1999, 2000, 2002, 2006
* Leeds Rhinos **(5)** = 2004, 2007, 2008, 2009, 2011
* Bradford Bulls **(4)** = 1997, 2001, 2003, 2005
* Wigan Warriors **(2)** = 1998, 2010

Véxase tamén
------------

### Outros artigos

* Rugby League
* National Rugby League
* World Club Challenge

### Ligazóns externas

* Páxina oficial da Super League *(en inglés)*